La nimodipina 1 és una antagonista dels canals de calci derivada de la dihidropiridina.
Bloqueja els canals lents de calci dependents del voltatge de tipus L i actua com a vasodilatador arteriovenós.
La indicació terapèutica autoritzada és " prevenció del deteriorament neurològic ocasionat per vasoespasme cerebral secundari a hemorràgia subaracnoidal per ruptura d'aneurisma ".
Tot i així, també s'utilitza ocasionalment en la hipertensió arterial i en demències com a vasodilatador arterial.
La posologia per a la indicació de prevenció del deteriorament neurològic després d'una hemorràgia subaracnoidal és de 2 comprimits de 30 mg 6 cops al dia després d'haver completat el tractament de 5 a 15 dies amb nimodipina intravenosa.
Actualment, hi ha comercialitzades quatre especialitats de nimodipina en comprimits:
Segons la informació del web de l'Agència Espanyola del Medicament i Productes Sanitaris (AEMPS), actualment hi ha desproveïment de totes les presentacions de nimodipina oral 2.
Només per un dels casos (Brainal 30 mg) hi ha notificada una data prevista de finalització del desproveïment per al setembre de 2020.
S'indica que el metge o metgessa prescriptor ha de determinar la possibilitat d'utilitzar altres tractaments comercialitzats.
Atès que no hi ha altres especialitats de nimodipina per via oral disponibles, l'alternativa és utilitzar un altre principi actiu en els casos en els quals sigui necessari mantenir el tractament 3-6.
Problemes de subministrament dels comprimits de nimodipina d'administració oral.Quan la nimodipina s'utilitza per al tractament de la hipertensió arteria l, el metge o metgessa prescriptor pot canviar el tractament per un altre antihipertensiu que sigui adient a la situació clínica del pacient, ja sigui dins del mateix grup farmacològic (antagonistes del canal de calci derivats de la dihidropiridina, per exemple, l'amlodipina) com canviant a un altre grup farmacològic.
En el cas que la nimodipina s'utilitzi en pacients amb demències com a vasodilatador arterial, i com que l'evidència científica sobre el seu benefici terapèutic és insuficient, es recomana discontinuar i desprescriure el tractament 3.
Si se suspèn el tractament, s'ha de vigilar la pressió arterial.
Pel que fa a la indicació autoritzada de prevenció del vasoespasme cerebral secundari a hemorràgia subaracnoidal per ruptura d'aneurisma, es recomana valorar el canvi a nicardipina.
Encara que el tractament d'elecció per a la prevenció del vasoespasme posterior a l'hemorràgia subaracnoidal és la nimodipina perquè ha mostrat una millora del pronòstic funcional, la nicardipina també està indicada per a la prevenció del vasoespasme, tot i que la seva evidència quant al benefici funcional és més limitada.
LListat 1: Especialitats farmacèutiques de nicardipina i posologia recomanada per a la indicació de prevenció del vasoespasme cerebral secundari a hemorràgia subaracnoidal ( https://cima.aemps.es/cima/publico/lista.html)
En pacients d'edat avançada es recomana iniciar 40 mg un cop al dia i modificar segons la resposta i mantenir una vigilància adequada
Es pot reduir posteriorment la dosi fins a 20 mg tres cops al dia.
En pacients d'edat avançada es recomana iniciar amb 20 mg dos cops al dia i modificar segons la resposta, però s'ha de mantenir la pauta de dos cops al dia.
Recentment, s'han detectat problemes temporals de subministrament de totes les presentacions comercialitzades de nimodipina comprimits per via oral.
La indicació autoritzada a la fitxa tècnica és la prevenció del deteriorament neurològic ocasionat per un vasoespasme cerebral secundari a una hemorràgia subaracnoidal per ruptura d'aneurisma.
En aquests pacients es pot valorar l'ús de nicardipina com a alternativa.
En pacients tractats amb nimodipina sense antecedents d'hemorràgia subaracnoidal, cal valorar la indicació del tractament per decidir l'alternativa terapèutica (per exemple, altres antihipertensius) o per intentar discontinuar el tractament (per exemple, en pacients amb demència).
Caldrà sempre la valoració d'un metge o metgessa, per tal d'escollir la millor opció i establir la nova pauta terapèutica.